ลักษณะการประกอบธุรกิจ

ภาพรวมของการประกอบธุรกิจของบริษัทฯ ได้อาศัยรากฐานทางธุรกิจ
ในวงการพิมพ์และวงการบรรจุภัณฑ์ที่มีมานาน ซึ่งได้มีการพัฒนา
เพื่อเพิ่มมูลค่าเพิ่มให้ผลิตภัณฑ์อย่างต่อเนื่องกลยุทธ์ขององค์กร (Corporate Strategy)
มุ่งพัฒนาและควบคุมการเติบโตของฐานธุรกิจให้มีระบบอย่างระมัดระวัง
โดยพัฒนาโครงสร้างภายในขององค์กรให้มีความคล่องตัวและแบ่งเป็นศูนย์ความรับผิดชอบตามชนิดของผลิตภัณฑ์
ให้ผู้ที่มีความชำนาญการเฉพาะด้านรับผิดชอบในการวางแผน ตัดสินใจและควบคุมการปฏิบัติงาน
ในระดับที่เพียงพอต่อการดำเนินกลยุทธ์ระดับหน้าที่ (Functional Strategy) ได้แก่
ฝ่ายการตลาด ฝ่ายการผลิต เป็นต้น บริษัทฯ
ยังได้ให้ความสำคัญในเรื่องคุณภาพของผลิตภัณฑ์และบริการหลังการขาย เพื่อสร้างความจงรักภักดี
(Brand) ในผลิตภัณฑ์ให้เกิดต่อลูกค้าของบริษัท รวมทั้งการขยายธุรกิจได้เน้นไปในแนวดิ่ง
(Vertical) โดยบริษัทฯ มีเป้าหมายเพื่อต้องการเป็นผู้ผลิตที่ชำนาญการในด้านการพิมพ์บรรจุภัณฑ์
สามารถควบคุมคุณภาพ ต้นทุนของการผลิตเพื่อให้ได้
พลาสติกฟิล์มที่ได้มาตรฐานสร้างความพอใจสูงสุดแก่ลูกค้า ดังนั้น กลยุทธ์ทางธุรกิจของบริษัทฯ
(Business Strategy) จะมุ่งไปที่ธุรกิจที่บริษัทมีความชำนาญเฉพาะ ซึ่งถือเป็น Niche Market
ที่เป็น Core Business ของบริษัทฯ

จากผลการดำเนินงานที่ผ่านมาโดยตลอดที่คงเน้นนโยบายหลักที่ค่อนข้างระมัดระวังในการขยายธุรกิจมิให้มีความเสี่ยงโดยให้อยู่ในธุรกิจเดิมลักษณะการบริหารไม่แตกต่างไปจากเดิมและพยายามหลีกเลี่ยงการพึ่งพาคนอื่น
ซึ่งผลที่ได้รับโดยชัดเจนคือบริษัทฯมิได้ประสบกับปัญหาที่เกี่ยวข้องกับการใช้เงินลงทุนไม่ว่าจากการกู้มากเกินไปหรือการลงทุนผิดประเภท
แต่จากสภาพเศรษฐกิจในยุคปัจจุบันนี้ก็ทำให้บริษัทฯจำต้องพยายามมาเป็นลำดับมาหลายปีในการเปลี่ยนแปลงนโยบายเดิมๆให้สอดคล้องกับภาวะการแข่งขันและการทำธุรกิจที่ต้องมีความคล่องตัวสูงในทุกๆด้าน
และก็คงหลีกเลี่ยง
ไม่พ้นกับภาวะที่บริษัทฯต้องพึ่งพาคนอื่นมากขึ้นในทุกๆด้านไม่ว่าจะเป็นด้านการจัดการ การตลาด
เทคโนโลยี และรวมถึงการพึ่งพาเงินทุนด้วย

ในส่วนด้านการบริหารใช้การบริหารแบบ Lean and Mean
เพื่อความคล่องตัวในยุคที่ต้องลดต้นทุนเพื่อความอยู่รอด
ตามให้ทันในยุคการสื่อสารแบบไร้พรมแดนที่มีการเปลี่ยนแปลงและพัฒนาอย่างไม่หยุดนิ่งที่เกี่ยวกับการจัดเก็บข้อมูล
(Database) การประมวลผลข้อมูลที่ใช้ Technology และ Softwareใหม่ๆ
มาโดยตลอดและบริษัทฯได้จัดให้มีการฝึกอบรมพนักงานให้มีทักษะใหม่ๆ เช่นการใช้ประโยชน์จาก
Internet ไม่ว่าทางด้านการหาข้อมูลและการทำการตลาดและการขาย เป็นต้น
ซึ่งถือเป็นการปรับตัวด้านหนึ่งจากหลายๆด้านที่บริษัทฯ ดำเนินการ เพื่อสะท้อนการจัดการข้อมูล
ระบบสารสนเทศให้มีความเพียงพอ เชื่อถือได้ และทันต่อความต้องการ
เพื่อเป็นประโยชน์ต่อกระบวนการตัดสินใจในทุกระดับของการจัดการ

โครงสร้างการถือหุ้นในกลุ่มบริษัท

1.บริษัทฯ ไม่เน้นโยบายในการลงทุนในบริษัทอื่นโดยไม่จำเป็น
และโครงสร้างผู้ถือหุ้นของบริษัทเองกลุ่มผู้ถือหุ้นหลักยังเป็นกลุ่มผู้ถือหุ้นเดิมนับตั้งแต่เริ่มก่อตั้ง

2. บริษัทฯ ดำเนินธุรกิจโดยยึดมั่นในแนวทางความระมัดระวัง (Conservative)
จึงมีแนวทางการลงทุนในโครงการที่บริษัทฯ มีความชำนาญ ความเชื่อมั่น
ความเสี่ยงต่ำและสามารถควบคุมการดำเนินงานได้เต็มที่ เท่านั้น

3.
บริษัทฯเปิดโอกาสและพยายามสร้างความพร้อมภายในองค์กรให้พร้อมเพื่อรองรับกับการลงทุนหรือขยายธุรกิจที่ต้องพึ่งพาคนอื่นมากกว่าเดิม
โดยเน้นในลักษณะที่ต้องเป็นฝ่ายเลือกมิใช่เป็นฝ่ายถูกเลือก

โครงสร้างรายได้ของบริษัท 

ตามลักษณะโครงสร้างของบริษัทฯ ซึ่งเป็นลักษณะที่เป็น Niche Market
ที่มีลักษณะโครงสร้างที่ค่อนข้างซับซ้อนและเปลี่ยนแปลงไปตามวิวัฒนาการสมัยใหม่ตลอดเวลา
แต่อย่างไรก็ตามบริษัทฯ ได้แบ่งกลุ่มของผลิตภัณฑ์ เป็น 4 กลุ่มหลัก ดังนี้

1.  กลุ่มพลาสติกฟิล์ม ได้แก่ O.P.P Film, Cast P.P Film, Metallized Film, LLDPE
    Film

2.  กลุ่มบริการการพิมพ์ ได้แก่ การพิมพ์บนพลาสติกฟิล์มทั่วไป
    ซึ่งนำไปใช้ทำเป็นซองอ่อนสำหรับบรรจุผลิตภัณฑ์อาหาร หรือผงซักฟอก ,
    การพิมพ์บนฉลากกาวพลาสติก กระดาษแบบม้วน
    สำหรับใช้เป็นฉลากของผลิตภัณฑ์เพื่อติดบนบรรจุภัณฑ์ด้วยเครื่องอัตโนมัติ

3.  กลุ่มหลอดลามิเนต ได้แก่ หลอดบรรจุยาสีฟัน

4.  กลุ่มอื่น ๆ ได้แก่ การเป็นตัวแทนจำหน่าย ถุง PE, สิ่งพิมพ์ต่าง ๆ และอื่น ๆ

รายได้ที่เกิดจากการขายผลิตภัณฑ์และบริการของบริษัทฯ จากการประกอบธุรกิจในรอบ 3 ปีที่ผ่านมา
มีมูลค่าการจัดจำหน่าย (ล้านบาท) และ สัดส่วนการจัดจำหน่ายเป็นเปอร์เซนต์ ดังนี้

+--------------------------+------+------+------+-----+------+------+
| ผลิตภัณฑ์/บริการ             | 2543 | %    | 2542 | %   | 2541 | %    |
+--------------------------+------+------+------+-----+------+------+
| พลาสติกฟิล์ม                | 29   | 5    | 22   | 45  | 19   | 4    |
|                          | 7.26 | 2.93 | 4.09 | .19 | 2.90 | 4.01 |
+--------------------------+------+------+------+-----+------+------+
| บริการการพิมพ์              | 10   | 1    | 8    | 16  | 7    | 1    |
|                          | 4.53 | 8.61 | 1.08 | .35 | 0.04 | 5.98 |
+--------------------------+------+------+------+-----+------+------+
| หลอดลามิเนต               | 15   | 2    | 16   | 33  | 17   | 3    |
|                          | 6.02 | 7.78 | 5.44 | .36 | 3.54 | 9.60 |
+--------------------------+------+------+------+-----+------+------+
| อื่น ๆ                     | 3.82 | 0.68 | 2    | 5.1 | 1.80 | 0.41 |
|                          |      |      | 5.23 |     |      |      |
+--------------------------+------+------+------+-----+------+------+
| รวมมูลค่าจำหน่าย            | 56   | 100  | 49   | 100 | 43   | 100  |
|                          | 1.63 |      | 5.84 |     | 8.28 |      |
+--------------------------+------+------+------+-----+------+------+
| อัตราเพิ่ม (ลด) ของมูลค่า     | 1    |      | 1    |     | 0.90 |      |
|                          | 3.27 |      | 3.13 |     |      |      |
+--------------------------+------+------+------+-----+------+------+

จะเห็นได้ว่า โครงสร้างรายได้จากกลุ่มพลาสติกฟิล์ม
ซึ่งเป็นธุรกิจเดิมที่ได้ดำเนินการมาดั่งเดิมและราย ได้จากกลุ่มบริการการพิมพ์(รวม
sticker)เพิ่มสัดส่วนขึ้น โดยมีกลุ่มหลอดลามิเนต ที่มีสัดส่วนลดลง
เป็นไปตามนโยบายปรับโครงสร้างรายได้ ให้มีส่วนผสมที่ถ่วงดุลกัน เพื่อควบคุมความเสี่ยงธุรกิจ
ในการพึ่งพาธุรกิจใดมากเกินไป โดยมีแนวทางจัดโครงสร้างรายได้ของกลุ่มธุรกิจ พลาสติกฟิล์ม,
กลุ่มบริการการพิมพ์, กลุ่มหลอดลามิเนตและกลุ่มอื่น ๆ ประมาณ 50%, 25%, 20% และ 5%
ตามลำดับ